সদা হাস্যময়ী সাদা মনের মানুষ ক্ল্যারার শিক্ষকতা জীবনের একটি শ্রেষ্ঠ ঘটনা হচ্ছে ক্যানলিটে পিএইচডি করতে আসা ইস্ট ইয়র্ক শহরের প্রাক্তন মেয়র ৭৮ বছর বয়স্কা ট্রু ডেভিডসনকে (১৯০১-১৯৭৮) তাঁর গ্র্যাজুয়েট ক্লাসে ছাত্র হিসেবে পাওয়া। তাঁর একাগ্রতা ও শারীরিক অবস্থার কথা বিবেচনা করে পরে তাঁকে মৃত্যুর আগেই সম্মানজনক ডক্টরেট ডিগ্রি প্রদান করা হয়। ডেভিডসনের চিকিৎসার জন্যে ক্যানাডীয় লোকশিল্পী এডিথ ফকের (১৯১৩-১৯৯৬) নেতৃত্বে ক্ল্যারা গড়ে তুলেছিলেন একটি তহবিল সংগ্রহ প্রকল্প। ডেভিডসনের মৃত্যুর পর অবশিষ্ট হাজার হাজার ডলার দিয়ে বিশ্ববিদ্যালয় গ্রন্থাগারের জন্যে তিনি প্রচুর বই কিনেছিলেন। শিক্ষার প্রসারে এইভাবে তিনি সাদা মনে নিরলসভাবে কাজ করে গেছেন।